**Zápisnica**

 **z 2 zasadnutia OZ v obci Michalok, konaného dňa 21.12.2022**

1. Otvorenie zasadnutia. Starostka privítala prítomných poslancov a skonštatovala, že zasadnutie OZ je uznášania schopné.
2. Určenie zapisovateľa a overovateľov zápisnice. Za zapisovateľa bola určená Mgr. Zuzana Džujková. Za overovateľov zápisnice boli určení: Vladimír Haško a Jaroslav Krištan.
3. Návrh programu zasadnutia. Poslanci predložený návrh programu zasadnutia schválili bez doplnenia.
4. Kontrola plnení uznesení. Uznesenia z ustanovujúceho zasadnutia boli splnené.
5. Úprava rozpočtu obce na rok 2022. Po predložení rozpočtu obce za rok 2022 poslanci schválili úpravu rozpočtu v príjmovej časti vo výške 132 448,00 € a vo výdavkovej časti vo výške 114 625,00 €.
6. Odborné stanovisko hlavnej kontrolórky obce k návrhu rozpočtu obce na roky 2023-2025. Predložené odborné stanovisko kontrolórky obce k návrhu rozpočtu obce na roky 2023-2025 poslanci OZ zobrali na vedomie.
7. Návrh rozpočtu obce na roky 2023-2025. Predložený návrh rozpočtu obce na rok 2023 schválili poslanci OZ bez pripomienok a to vo výdavkovej časti vo výške 70 818 € a v príjmovej časti vo výške 87 784 €. Návrh rozpočtu na roky 2024 a 2025 poslanci zobrali na vedomie.
8. Plán práce hlavnej kontrolórky obce na 1 polrok 2023. Predložený plán práce HK obce poslanci schválili.
9. Rôzne. Poslanci schválili výšku poskytnutia dotácie pre CVČ na rok 2023 tak ako predchádzajúce roky vo výške 20 € na žiaka. Starostka informovala poslancov, že je potrebné opraviť asfaltový kryt na streche budovy pri ZŠ, nakoľko cez starú asfaltovú krytinu preteká. Poslanci sa tiež dohodli, že ak budú vyhovujúce snehové podmienky tak zorganizujú sánkovačku.
10. Na záver boli prijaté uznesenia.
11. Starostka poďakovala poslancom za účasť na zasadnutí.